Avviklingen av Norsk Hydros opsjonsprogram

Avviklingen av Norsk Hydros opsjonsprogram ble gjennomført av styret i Norsk Hydro 25. juli 2007, og ble svært kontroversiell. Hydros konsernleder Eivind Reiten fikk nærmere 28 millioner kronerHydro-sjef Eivind Reiten får 28 millioner kroner  - artikkel på Hegnar Online fra 25. juli 2007., mens den samlede utbetalingen til 35 ledere ble på nærmere 210 millioner. Etter massivt press i media besluttet regjeringen å granske opsjonsutbetalingene, og etter en rapport fra advokatselskapet Bugge, Arentz-Hansen & Rasmussen advokatfirmaDette er BA-HRs kritikk av Hydros styre  - artikkel på Hegnar Online fra 4. august 2007. trakk Hydros styreleder Jan Reinås seg 5. august.Hydros styreleder går av - pressemelding på Hydros nettsider. Dagen etter frasa konsernledelsen seg rundt 20 millioner av opsjonspengene.Hydros konsernledelse frasier seg opsjonsverdier - pressemelding på Hydros nettsider.

Bakgrunn
Opsjoner
En opsjon er en rett, men ikke en plikt, til på et tidspunkt å kjøpe eller selge verdipapirer (typisk aksjer) eller varer til en på forhåndsavtalt pris. Denne fremtidige prisen kan avvike fra verdipapirets eller varens markedsverdi. Dersom markedsverdien på det avtalte tidspunkt er høyere enn den avtalte prisen i opsjonen, vil opsjonshaveren kunne kjøpe til den fastsatte, lavere prisen, og dernest videreselge til markedspris, og dermed innkassere en gevinst. Dersom prisen er lavere enn prisen i opsjonen, lar opsjonshaveren normalt være å realisere opsjonen.

Regjeringens eierskapsmelding
8. desember 2006 la næringsminister Dag Terje Andersen frem regjeringens eierskapsmelding. I en pressemelding i forbindelse med lederlønninger sa Andersen: «Urimelig høye utbetalinger til ledere utfordrer den norske likhetstankegangen. Forskning gir dessuten liten støtte til at opsjonsordninger er nødvendig i den type selskaper som staten normalt er aksjonær i. Jeg vil derfor sette en stopp for nye tildelinger av opsjoner i selskaper hvor staten er eier.»Nye retningslinjer for statens holdning til lederlønner - pressemelding fra regjeringen. I eierskapsmeldingen står det også: «Opsjoner og andre opsjonslignende ordninger skal ikke benyttes i selskaper der staten har eierandel.»Retningslinjer for statlig eierskap: Holdning til lederlønn. - Fra Nærings- og Handelsdepartementet. Det var på bakgrunn av eierskapsmeldingen at styret i Norsk Hydro valgte å avvikle ledelsens opsjonsprogram.

Eivind Reiten og den rød-grønne regjeringen
Tidligere Senterparti-statsråd Eivind Reiten hadde ved flere anledninger irritert den rød-grønne regjeringen. Før stortingsvalget i 2005 advarte han mot det rød-grønne regjeringsalternativet.Staten som industrieier  - fra Firda.no. Reiten og Norsk Hydro ønsket også å fjerne hjemfallsretten til norsk fossekraft, og drev lobbyvirksomhet opp mot EFTA-domstolen. Regjeringen likte ikke at et statseid selskap drev lobbyvirksomhet mot myndighetenes politikk.Reiten vant første runde i milliardkamp - artikkel i Dagens Næringsliv. Også Hydros salg av Hydro Polymer til britiske Ineos stred mot regjeringens eierskapsmelding. Regjeringen ønsket at selskapet skulle børsnoteres med staten som største eier.Reiten førte Andersen bak lyset  - artikkel i Dagsavisen 10. august 2007.Reiten fikk viljen sin  - kommentar i Ukeavisen Ledelse 22. mai 2007.De rødgrønne så blått  - artikkel på NA24.

Styret avvikler opsjonsprogrammet

Granskingsrapportene

Reinås trekker seg

Reitens fremtid?

Opprinnelige utbetalinger til konsernledelsen
Eivind Reiten – 27 773 800 kroner
John Ove Ottestad – 23 334 800 kroner
Tore Torvund – 17 382 000 kroner
Svein Richard Brandtzæg – 9 055 175 kroner
Torstein Dale Sjøtveit – 9 055 175 kroner
Odd Ivar Biller – 5 214 600 kroner
Cecilie Ditlev-Simonsen – 4 345 500 kroner
Anne Harris – 4 345 500 kroner

Referanser

Eksterne lenker
 Dette er saken – oppsummering hos E24.
 Masteroppgave som omhandler opsjonsprogrammet og debatten rundt

Kategori:Hendelser i 2007
Kategori:Norsk Hydro
Kategori:2007 i Norge